Richard Pipes

Prof. Richard Edgar Pipes (* 11. júl 1923, Tešín, Poľsko† 17. máj 2018) bol americký historik, expert na ruské dejiny, spisovateľ a poradca prezidenta Spojených štátov amerických, Ronalda Reagana.

 Životopis 
 Mladosť 
Richard Pipes sa narodil v Tešíne v Poľsku do židovskej rodiny. Ako dieťa žil vo Varšave. Jeho otec (Marek Piepes) bol podnikateľ a poľský legionár v prvej svetovej vojne. Keď nacistické Nemecko v roku 1939 prepadlo Poľsko a začala sa druhá svetová vojna, celá Pipesova rodina emigrovala do Talianska, odkiaľ sa o sedem mesiacov neskôr bezpečne dostali do USA. Richard Pipes získal americké občianstvo v roku 1943, pričom slúžil v Armádnom leteckom zbore Spojených štátov amerických.

 Štúdium 
Študoval na Muskingum University, Cornell University a v roku 1950 získal doktorát na Harvardovej univerzite, kde od roku 1958 do 1996 pôsobil ako profesor.

 Kariéra 
Richard Pipes bol profesorom na Harvardovej univerzite od roku 1958 až do dôchodku, do 1996. V rokoch 1968 až 1973 bol riaditeľom Ruského výskumného centra Harvardu a neskôr aj profesorom histórie na Harvarde. Na Leningradskej štátnej univerzite usporiadal mnoho prednášok o ruských dejinách.

Od roku 1973 do roku 1978 pôsobil ako vedecký konzultant v Stanfordskom výskumnom ústave. Počas 70. rokov 20. storočia bol poradcom washingtonského senátora Henryho M. Jacksona. V rokoch 1981-1982 pôsobil ako člen rady národnej bezpečnosti a poradca prezidenta USA Ronalda Reagana v oblasti východoeurópskych a sovietskych záležitostí. Od 1977 do 1992 bol Pipes členom Výboru pre vtedajšie nebezpečenstvo a Rady ministra zahraničných vecí.

 Bibliografia 
Richard Pipes sa stal slávnym najmä vďaka písaniu o ruskej histórii.

 Formation of the Soviet Union (1963)
 Russia under the Old Regime (1974)
 U.S. – Soviet Relations in the Era of Detente (1981)
 Survival is Not Enough: Soviet Realities and America's Future (1984)
 Russia Observed: Collected Essays on Russian and Soviet History (1989)
 The Russian Revolution (1990)
 Russia Under the Bolshevik Regime: 1919-1924 (1993)
 Communism, the Vanished Specter (1994)
 A Concise History of the Russian Revolution (1995)
 The Three "Whys" of the Russian Revolution (1995)
 The Unknown Lenin: From the Secret Archive (1996)
 Property and Freedom (1999)
 Communism: A History (2001)
 Vixi: Memoirs of a Non-Belonger (2003)
 The Degaev Affair: Terror and Treason in Tsarist Russia (2003)
 Russian Conservatism and Its Critics (2006)

 Referencie 

Kategória:Historici USA
Kategória:Poľskí historici
Kategória:Absolventi Cornell University
Kategória:Absolventi Harvard University
Kategória:Vyučujúci na Harvard University
Kategória:Poľské osobnosti židovského pôvodu